سەنجەقی کەرکووک

سەنجەقی کەرکووک (بە تورکی: Kerkük Sancağı، کرکوک سنجاغى) بەشێکی کارگێڕی ئاستی دووەم بوو کە لە پارێزگاکانی سەلاحەدین و سلێمانی و دیالە و هەروەها هەموو هەولێر و کەرکوکی ئێستای لەخۆگ رتبوو، پایتەختەکەشی کەرکوک بوو.

 مێژوو 
لە ساڵی ١٥٣٤ ئیمپراتۆریەتیی عوسمانی ناوچەی کەرکووکی لەگەڵ بەشێکی زۆری عێراقی ئێستای خستە ناو کارگێڕییەکانی خۆیەوە. گرنگی کەرکووک لە سەدەی ١٨دا گەشەی کرد کاتێک بوو بە پایتەختی سەنجەقی عوسمانی، شارەزوو کە خاکەکانی کەرکووک و هەولێر و سلێمانی لەخۆ گرتبوو. دوا بەدوای چاکسازییەکانی مەدحەت پاشا کە لە نێوان ساڵانی ١٨٦٩ بۆ ١٨٧٢ والی (پارێزگار) بەغدا بووە، ناوی سەنجەقی کەرکووکی گۆڕی بۆ شارەزوور، کە هاوتایە لەگەڵ ناوچەکانی ئێستای کەرکووک و هەولێر. لە ساڵی ١٨٧٩ حکومەتی عوسمانی لە ئەستەمبوڵ ویلایەتی مووسڵی دروستکرد کە زۆربەی باکووری عێراق و باشووری کوردستانی ئێستای لەخۆ گرتبوو. کەرکووک بە هۆی زمان و پێکهاتەی دانیشتووانەکەی وەک شارێکی گرنگی سەربازی و ناوەندێکی بەنرخی دامەزراندنی عوسمانی بۆ فەرمانبەران و چەکدارەکانی مایەوە. شارەکە بە کولتوری عوسمانییەکان گەشەی کرد.

 سەرچاوەکان 

پۆل:مێژووی کەرکووک
پۆل:کەرکووک
پۆل:ویلایەتەکان و مەڵبەندەکان، ھەڵوەشانەوەی ١٩١٨
پۆل:ویلایەتەکان و مەڵبەندەکان، دامەزرانی ١٥٣٤